友蛰藏身来者伸,不妨抱道且安贫。书眠经笥夸群弟,夜拥绨袍忆故人。
富贵未来招鬼笑,文章太好恐天嗔。
安排礼乐三千字,寓目他年许得臣。
友谊平生少,心期远近同。
略无时俗气,信有古人风。
几谏知吾子,忠言在若翁。
南州须趣召,先寄状元红。
友声相唤出河津,伐桂丁丁向月轮。
大有少年那薄幸,姮娥须惜老成人。
友人泛舟衡阳,遇风,舟濒覆。船上儿甫十龄,曳舟入港
,风引舟退,连曳儿仆,儿啼号不释缆,卒曳入港,儿两
掌骨见焉。
北风蓬蓬,大浪雷吼,小儿曳缆逆风走。
惶惶船中人,生死在儿手。
缆倒曳儿儿屡仆,持缆愈力缆縻肉,
儿肉附缆去,儿掌惟见骨。
掌见骨,儿莫哭,儿掌有白骨,江心无白骨。
友婿从来义断金,旧春一别到如今。
琴帏绝奏香镫冷,花圃犹荒风雨深。
三夜书窗同话古,十年人事百伤心。
杜鹃只管催归去,不道行有苦吟。
友于相爱陟通津,同气同居善益亲。
自是茅家好兄弟,一堂和乐棣华春。
友莺梦蝶。寻花问柳深相结。教春去後群芳歇。零落朋游,辜负好时节。眼边愁绪多于发。迢迢一水通吴越。旧欢新恨都休说。坐暖残红,沈醉碧天阔。
友贤端许写中怀,千丈孤标十倍才。
黄绢旧知儒业富,黑头宁受岁华催。
笔囊小却司盘诰,鼎实终期荐傅梅。
指日元侯矕龙衮,未容文学久低回。
友道雨翻云覆。胶漆几人持久。遣兴漫题诗,客至有钱沽酒。沽酒。沽酒。径入醉乡无有。
友于阁上友于人,忽忽分携又两春。
剩欲作书书不得,旧知吾懒是吾真。
友爱根天性,今人古与俱。
棣华虽殄瘁,玉树更扶疏。
经济终齎恨,循良谁读书。
兹恩共心赏,霜月泪沾裾。
友散萍分浪,师亡木拱阡。
年深多弃井,道远欠加鞭。
不寐思同社,何时共一廛。
瑟琴希旧曲,云淡觅前川。
友者人之辅,以善相切磨。
不取直谅闻,其如损德何。
友义丧来久,琢磨复谁能。
金鉤被采录,绝弃朱丝绳。
直哉少稷甫,一室清于冰。
危坐对书帙,曲几非所凭。
日暮无人来,疏篱上寒藤。
惟有手种竹,挺然得其朋。
风低与雪重,抢地如弗胜。
政使可断折,天姿谅难凌。
物或乱真赝,君其别淄渑。<